તેમણે અહીં યોજાયેલા મેગા પશુ શિબિરમાં પશુઓ પર થયેલી ક્રિટિકલ સર્જરી નિહાળી પશુ ચિકિત્સકોને અભિનંદન આપી, તંદુરસ્ત પશુધન થકી રાજયના કૃષિ દૂધ ઉત્પાદનમાં વિપુલ માત્રામાં થયેલી વૃધ્ધિનો ઉલ્લેખ કરતાં જણાવ્યું કે, આવા શૃંખલાબધ્ધ પશુશિબિરો રાજયના ખૂણેખૂણામાં યોજીને અબોલ પશુધનની શ્રેષ્ઠતમ ચિકિત્સા થાય તેવી સરકારની અભિલાષા છે. આવા શિબિરોના પગલે રાજયના પશુઓમાં અગાઉ જોવા મળતા ૧૬૧ જેટલા રોગોમાંથી મોટાભાગના રોગો નાબૂદ થઇ શકયા છે.